CELEX: 62021CB0273
Language: bg
Date: 2021-11-26 00:00:00
Title: Дело C-273/21: Определение на Съда (шести състав) от 26 ноември 2021 г. (преюдициално запитване от Budapest Környéki Törvényszék — Унгария) — WD/Agrárminiszter) (Преюдициално запитване — Член 99 от Процедурния правилник на Съда — Селско стопанство — Обща селскостопанска политика — Регламент (ЕС) № 1307/2013 — Схеми за директно подпомагане — Член 4, параграф 1, букви в) и д) — Член 32, параграф 2 — Заявление за единно плащане на площ — Понятието „хектар, отговарящ на условията за подпомагане“ — Имот, квалифициран съгласно имотния регистър като летище — Действително ползване за селскостопански дейности)

28.2.2022   
            
            
               BG
            
            
               Официален вестник на Европейския съюз
            
            
               C 95/5
            
         
      Определение на Съда (шести състав) от 26 ноември 2021 г. (преюдициално запитване от Budapest Környéki Törvényszék — Унгария) — WD/Agrárminiszter)
      (Дело C-273/21) (1)
      
      (Преюдициално запитване - Член 99 от Процедурния правилник на Съда - Селско стопанство - Обща селскостопанска политика - Регламент (ЕС) № 1307/2013 - Схеми за директно подпомагане - Член 4, параграф 1, букви в) и д) - Член 32, параграф 2 - Заявление за единно плащане на площ - Понятието „хектар, отговарящ на условията за подпомагане“ - Имот, квалифициран съгласно имотния регистър като летище - Действително ползване за селскостопански дейности)
      (2022/C 95/07)
      Език на производството: унгарски
      
         Запитваща юрисдикция
      
      Budapest Környéki Törvényszék
      
         Страни в главното производство
      
      
         Жалбоподател: WD
      
         Ответник: Agrárminiszter
      
         Диспозитив
      
      Член 4, параграф 1, букви в) и д) и член 32, параграф 2 от Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета трябва да се тълкуват в смисъл, че площ, която е класирана съгласно националното право като летище, но на която не се осъществява никакъв вид летищна дейност, следва да се квалифицира като използвана за селскостопански дейности земеделска площ, щом като всъщност се използва за постоянно пасище с цел отглеждането на животни.
      
         (1)  ОВ C 252, 28.6.2021 г.